Росицки прави своя международен дебют през 2000 г. на 19-годишна възраст, в мач срещу тима на Ирландия. Играе с чешкия национален отбор на Евро 2000 и Евро 2004, както и значително спомага за отиване на Чехия на световните финали в Германия през 2006 г.. Росицки блестеше в квалификационната фаза на турнира, вкарвайки няколко гола от пряк свободен удар и правейки прекрасни пасове с колегите си в нападение Милан Барош и Ян Колер. Росицки вкарва и победното попадение за Чешката република в мача с Норвегия и гарантира участие на страната си на финалите. През 2006 г. вкарва 2 гола в мач срещу САЩ, един от които е номиниран за гол на Чехия на финалите на Световното в Германия. Росицки бе принуден да играе и като нападател след контузията на двамата си съотборника Милан Барош и Ян Колер. В началото на сезон 2006 – 2007 Росицки взима капитанската лента на Чехия от прекратилия кариерата си в националния отбор Павел Недвед. Росицки пропуска Евро 2008 поради травма.